SAS-ulykken i Milano

SAS-ulykken i Milano hændte den 8. oktober 2001 i Linate-lufthavn ved Milano i Italien og er den værste i SAS' historie. I alt 118 mennesker omkom. Flyet, et McDonnell-Douglas MD-87 med registrering SE-DMA og rutenummer SK686, forulykkede, mens det var ved at lette fra Milano med kurs mod København i tæt tåge. 

Netop som SAS-flyet, Lage Viking, løftede næsen med en hastighed på 270 km/t, kolliderede det med et tysk-indregistreret Cessna-jetfly (Cessna 525-A), som pludselig kom på tværs af startbanen. SAS-flyet havde fået flyvelederens tilladelse til at lette, og idet det slap startbanen kl. 8.10, ramte landingsstellet i højre side det mindre jetfly med fire om bord. Det tog redningsmandskabet over en halv time at finde Cessna-jetflyet, hvilket ledte til at alle fire omkom af forbrændinger selvom de havde overlevede selve sammenstødet. 

Da SAS-piloterne fik øje på det mindre fly, forsøgte de at flyve over det, og flyet holdt sig herefter i luften i 12 sekunder efter sammenstødet, men det svært skadede fly kunne ikke holdes i luften. Derefter forsøgte piloterne at bremse flyet ned, der med 250 km/t kurede sideværts ind i en bagagebygning. 

Fire personer i bagagebygningen og alle 110 om bord på flyet omkom - heraf 16 danske passagerer og 2 danske besætningsmedlemmer.

Passagerernes nationaliteter

Passagerer og besætning på SK686 
Den sidste liste over SAS-flyets passagerers nationaliteter inkluderede:

Passagerer og besætning på Cessna-flyet

Efterforskning og retligt efterspil 
Undersøgelser viste efterfølgende, at kontroltårnets instruktioner til Cessna-flyet ikke var blevet fulgt korrekt, hvorved Cessna-flyet kørte ad den forkerte taxivej, således at flyet endte med at køre ind på den aktive bane lige ud foran det startende SAS fly. At Cessna-flyet kørte ad en forkert taxivej blev ikke opdaget af flyvelederne på grund af en række sikkerhedsovertrædelser og misligeholdelser fra lufthavnens side herunder, at Linate-lufthavnens jordradar, som skulle holde øje med trafikken på landjorden, var ude af drift, og havde været det i næsten 2 år forinden ulykken (siden 29. november 1999), og desuden var lufthavnen indhyllet i en meget tæt tåge, som Cessna-flyet og dets piloter ikke var kvalificerede til at flyve i.

Den 16. april 2004 blev fire nøglepersoner ved Linate-lufthavnen gjort ansvarlige for fly-ulykken i Milano og idømt årelange fængselsstraffe for forsømmelighed og uagtsomt manddrab. Blandt de dømte var lufthavnsdirektør Vincenzo Fusco.

Referencer

Eksterne henvisninger 

 18 bosatte i Danmark dræbt i SAS-ulykke - eb.dk 8. okt. 2001
 Passagerliste fra SK 686 - eb.dk 8. okt. 2001
 Mangelfuld skiltning i ulykkes-lufthavn - eb.dk 11. okt. 2001
 SAS-ulykke i tågeslør - jp.dk 10. dec. 2001
 Et år efter Milano-ulykken - dr.dk
 Milano Linate, collisione a terra tra Boeing MD-87, marche SE-DMA e Cessna 525-A, marche D-IEVX (Archive) 
 Final report( )  (Archive) 
 Fejl på fejl førte til SAS-ulykke - TV2 Nyhederne 18. feb. 2004
 Den værste flykatastrofe i Danmarkshistorien - flykatastrofer.dk
 Accident description - aviation-safety.net
 FS2004 Milano Linate MD-87 SAS Disaster - YouTube (3 min. 43 sek.)
 Skandinavisk Förening for SK686, 8. oktober 2001  - sk686.org

Milano
Milano
SAS Group